Tidslinje for Twilight-serien

Tidslinje for Twilight-serien er en kronologisk oversikt over hendelser i Twilight-bøkene.

Tidlige tider
Rundt 1300 f.Kr.
Aro, Caius og Marcus blir født.

500- 300 f.Kr.
Aro, Caius og Marcus danner starten på Volturi-klanen.

1950
Alice og Jasper finner Cullen-familien og flytter inn.

1989
Mars: Renee går fra Charlie og tar med seg Bella.
Embry Call (fra Quileute-ulveflokken) ble født.

2000
1996-2002
Bella besøker Charlie en måned hver sommer.

2003
Cullen-familien flytter til Forks.

2005
2005
17. januar: Bella Swan flytter til Forks.
18. januar: Bella møter Edward Cullen, som for første gang opplever at et menneske sitt blod «synger for ham», han har store problemer med å unngå å drepe henne. Han drar til Alaska i en uke for å unngå det.
24. januar: Edward returnerer til Forks.
25. januar: Bilulykken. Første natten Bella drømmer om Edward.

26. januar til 1. mars: Edward unngår Bella.

2. mars: Bella blir bedt på ballet av Mike, Eric og Tyler. Edward tilbringer natten i soverommet hennes uten at hun er klar over det.
3. mars: Bella sitter med Edward i lunsjen. Blodtesting gjør at hun besvimer og Edward kjører henne hjem. Edward skiver en sang til Bella, "Bella's lullaby".
4. mars: Edward og Emmet jakter i lag.
5. mars: Bella drar med venner til en strand i indianer-reservatet og møter Jacob Black. Han forteller henne legendene fra quileute-indianerne om ulver og «the cold ones». Bella har mareritt om vampyren Edward og ulven.
6. mars: Bella går en tur i skogen alene og tenker på det Jacob har sagt om at familien Cullen er vampyrer.
7. mars: Det er sol, og Cullen-barna er ikke på skolen.
8. mars: Fortsatt sol. Bella drar til Port Angeles og handler med Angela og Jessica. Hun blir nesten angrepet, men Edward redder henne og innrømmer at han er vampyr og kan lese andres tanker, bortsett fra hennes.
9. mars : Edward henter Bella og kjører henne til skolen. De sitter også sammen i kantinen og snakker.
10. mars: Bella og Edward er offisielt et par.
11. mars: Edward Drar på jakt med Alice.
12. mars: Edward tar med Bella til «the Meadow». Edward og bella kysser for første gang. Han holder rundt henne når hun sover.
13. mars: Edward introduserer Bella til resten av Cullen-familien. De spiller baseball. Vampyrene James, Victoria og Laurent dukker opp og James blir fascinert av Bella. Bella forteller faren at hun drar fra Forks.
14. mars: Alice, Jasper og Bella kommer til Phoenix.
16. mars: James lurer Bella til å møte ham og han biter henne. Edward hindrer ham i å drepe henne, men blir tvunget til å drikke blodet hennes for å hindre vampyr-giften i å spre seg og forvandle Bella til vampyr.
18. mars: Bella våkner på sykehuset.

Mai: Edward tar med Bella på ballet.

13. september: Bella fyller 18 år. På bursdagsfesten hos Cullen-familien kutter hun seg på gavebåndet, og Jasper klarer ikke motstå fristelsen til å angripe. Bella får et kutt i armen, men angrepet avverges, Edward tar henne hjem og blir hos henne natten igjennom.
14. og 15. september: Edward unngår Bella.
16. september: Edward forteller Bella at han og resten av Cullen-familien flytter. Han slår opp med henne og lover «at det skal være som om jeg aldri eksisterte». Bella går seg vill i skogen i sjokk og finnes av Quilute-indianeren Sam Ulley.

Oktober, november og desember: Bella går inn i en dyp depresjon.

2006
2006
Januar: Charlie truer med å sende Bella til moren.
16. januar: Bella går på kino med Jessica for å glede Charlie. Hun utsetter seg selv for fare ved å ta kontakt med menn utenfor en bar. Hun får en «visjon» av Edward og hører stemmen hans.
17. januar: Bella finner to ødelagte motorsykler og får Jacob til å hjelpe henne å sette dem i stand. Hun har ikke mareritt for første gang siden bruddet med Edward.
19. januar: Bjørne-angrep diskuteres for første gang i lunsjen på skolen. Det er ett år siden Bella kom til Forks. Hun drar til Cullen-huset, men det er totalt forlatt.
20. – 24. januar: Bella arbeider med Mike, som ber henne på kino. Hun henger med Jacob.
25. januar: Motorsyklene er ferdige og de kjører for første gang. Bella krasjer og må sy syv sting i hodet. Opplevelsen av å høre Edwards stemme fortsetter når hun gjør noe uansvarlig. Bella og Jacob ser Sam og flokken hans stupe fra klippene.
28. januar: Bella må igjen på akuttmottaket.
30. januar: Bella overtaler Jacob til å hjelpe henne å finne engen.

14.-19. februar: Kino-daten med Mike utvikler seg til å bli en gruppe-tur som inkluderer Jacob.
20. februar: Jacob har bygd ferdig bilen sin, en «Rabbit» og viser den til Bella. Alle kansellerer bortsett fra han og Mike. Mike viser seg å være syk likevel. Bella legger merke til at Jacob er svært varm. Han innrømmer til slutt at han ikke føler seg helt bra. Når Bella ringer for å høre hvordan det går sier Billy Black at han er syk og at hun må holde seg unna.
21. februar: Bella blir syk selv.
22.-28. februar: Bella forsøker gjentatte ganger å komme i kontakt med Jacob, men får beskjed om at han er syk. Hun bestemmer seg for å gi ham en uke. Harry Clearwater forteller at han har hjerteproblemer.

4. mars: Billy forteller Bella at Jacob er bra igjen, men at han er ute med andre venner. Bella finner engen, men møter vampyren Laurent der. Han er der på oppdrag fra Victoria som vil hevne James ved å drepe Bella. Laurent skal til å drepe henne selv, men fem enorme ulver dukker opp og jager ham. Bella forteller Charlie at det er ulver, ikke bjørner som dreper i skogen.
7.-10. mars: Bella forsøker forgjeves å komme i kontakt med Jacob. Hun har økende mistanke om at han har blitt tvunget med i flokken rundt Sam Uley. Hun forteller det til Charlie og snakker med Jacobs venn Quil om det. Jacob møter henne til slutt og sier de ikke kan være venner lenger. Charlie prøver å gripe inn overfor Billy. Men når Bella går og legger seg dukker Jacob opp på rommet hennes og oppfordrer henne til å huske Quileute-legendene han har fortalt henne siden han ikke selv kan si hva som foregår.
11. mars: Bella har hatt mareritt, men skjønner at Jacob er en varulv. Charlie forteller om et nytt drap i skogen og Bella er dras mellom å være fordømme Jacob og å advare ham, men ender på det siste. Jacob forteller at de bare dreper vampyrer, at de drepte Laurent, men at det er en vampyr til i området som dreper menneskene. Bella skjønner at det må være Victoria og forteller om det. Paul og Jacob havner i slåsskamp når Bella møter flokken. Hun møter Sams forlovede, Emily, for første gang.
12.-14. mars: Bella henger med Jacob igjen og han forteller mer om livet som varulv, men er mye opptatt med å patruljere området for å holde Victoria unna. Han lover at de skal stupe fra klippene.
15. mars: Bella forteller Jacob om arret på håndleddet, som er fra james bet henne i fjor vår.
16. mars: Bella hopper fra klippene alene i et desperat ønske om å få en ny visjon av Edward. Jacob redder henne fra strømmen. Hun ser noe rødt. Harry Clearwater dør av hjerteinfarkt. Jacob og Bella kysser nesten. Alice returnerer etter å ha sett hoppet og tolker det som et selvmordsforsøk fordi Bella «forsvinner» når varulvene kommer inn i bildet.
18. mars: Charlie drar i Harrys begravelse. Rosalie forteller Edward om Alice «syn» og når han ringer for å snakke med Charlie sier Jacob at han er i begravelsen. Misforståelsen gjør at Alice og Bella må dra etter ham for å forsøke å hindre ham i å begå selvmord ved å provosere Volturi-klanen i Italia.
20. mars: Bella klarer akkurat å hindre Edward i å bryte vampyrenes eneste lov ved å gjøre deres eksistens kjent ved å bli sett i solen. Volturi-klanen insisterer likevel på et møte og går bare med på å ikke drepe Bella når Alice lover at hun skal bli gjort vampyr i fremtiden fordi hun har «sett det». Bellas immunitet mot tankelesning og andre mentalt relaterte talenter fasinerer Aro.
22. mars: Edward prøver å forklare Bella at han forlot henne for å ikke sette henne i fare og gi henne en sjanse til å ha et normalt liv. Bella ber Cullen-familien stemme over om hun skal bli forvandlet til vampyr. Etter å ha blitt nedstemt går Edward med på å forvandle Bella selv dersom hun vil gifte seg med ham først.

April: Jacob konfronterer Edward med at fredsavtalen familiene deres imellom bare gjelder så lenge vampyrene ikke biter noen fordi han ikke ønsker at Bella skal forvandles. Han gir motorsyklene tilbake for å holde henne unna Edward.

14. mai: Bella leser om mord i Seattle. Hun aksepteres som student ved Universitetet i Alaska.
15. mai: Alice ser Victoria i et syn. Edward lurer Charlie til å la ham ta Bella med seg på besøk til Renee i Florida.
19. mai: Mens Edward har fått Bella trygt unna i Florida havner Cullen-familien og ulveflokken nesten i slåsskamp i et forsøk på å ta Victoria.
20. mai: Renee og Bella snakker om forholdet hennes til Edward. Når de returnerer ringer Jacob for første gang på lenge.
21. mai: Jacob konfronterer Edward i skolegården og Bella for nyss om nesten-slåsskampen. Edward forteller så alt.
25. mai: Edward må jakte for at blodtørsten ikke skal bli for sterk. Bella benytter sjansen til å besøke Jacob. Han forteller om «inprenting» og at ulvene ikke eldes så lenge de fortsetter å skifte til ulver. Bella unngår Edward og besøker Angela. Til slutt deklarerer Bella at hun ikke vil holde seg unna Jacob og at hun skal regnes som Sveits (et nøytralt land).
31. mai: Fordi Edward avbrøt jakten må han dra, men bestikker Alice til å kidnappe Bella. Rosalie forteller historien om hvordan hun ble vampyr i et forsøk på å forklare sitt sinne mot Bella og overtale henne til å ikke bli vampyr.

1. juni: Bella stikker av fra skolen og blir med Jacob. Hun forteller at hun har bestemt seg for å bli vampyr. De kranlger og når hun returnerer til Edward gir han etter for hennes krav om å få se Jacob. Han blir hos henne natten igjennom.
2. juni: Bella savner flere personlig eiendeler fra rommet sitt og Edward skjønner at det har vært en annen vampyr der. Cullen-familien er i villrede om hvem det kan være.
3. juni: Bella overtaler Edward til å la Jacob undersøke «åstedet». Hun forteller Jacob at hun vil forvandles etter eksamen og han skjærer seg på en kniv. Edward snakker om drapene i Seattle. Han går med på la Bella være i Quilute-reservatet La Push når han må jakte. Bella deltar på bålfest og stamme-møte og får høre flere historier, blant annet om «den tredje konen».j
4. juni: Alice forteller Bella om eksamensfesten.
5. juni: Seattle-situasjonen forverres og Jasper forteller om sin erfaring med krigene mellom nylig skapte vampyrer. Han skjønner at det er det som skjer i Seattle. De må gripe inn før Volturi-klanen kommer. Denali-familien vil ikke hjelpe da Irina ønsker å hevne drapet på Laurent og Cullen-familien beskytter ulvene.
8. juni: Jacob forteller Bella at han elsker henne. Han kysser henne og hun slår ham og brekker hånden. Edward trur Jacob. Bella får vite at Jasper og Emmett har veddet om hvor mange mennesker hun vil drepe når hun blir vampyr.
12. juni: Siste dagen på skolen. Bella skjønner at Victoria står bak vampyr-hæren i Seattle. Jacob og ulvene inngår en avtale med Cullen-familien. Jacob gir Bella et armbånd med en utskåret ulv. Ulvene og vampyrene trener sammen. Jacob og Edward finner ut hvordan de skal gjemme Bella under selve slåssingen. 
13. juni: Bella ber Edward om å ikke delta i kampen. Ulvene og vampyrene trener sammen igjen.
14. juni: Edward og Bella tilbringer natten ilag i Cullen-huset. Han gir henne en arvet «krystall» som representerer han på armbåndet fra Jacob. Bella krever at de har sex mens hun er menneske for å gå med på å gifte seg. Edward viser henne forlovelsesringen og de er offisielt forlovet.
15. juni: Bella lager et spor med sin lukt for å forvirre vampyr-hæren. Edward forteller at blodet hennes ikke lenger frister ham på samme måte. Bella, Edward, Jacob og Seth slår leir i fjellet. Jacob må holde Bella varm og han og Edward har en ærlig samtale.
16. juni: Edward lurer Bella og Jacob får vite at de er forlovet og stikker av. Edward får han til å komme tilbake. Jacob lurer Bella og hun ber han om å ikke slåss og om å kysse henne. Hun innrømmer for første gang at hun kunne hatt en framtid med Jacob. Men føler det som et svik mot Edward etterpå.
De nylig skapte vampyrene angriper Cullen-familien hvor Bella har spredt lukten sin. Men Victoria og Riley angriper leiren. Edward river av armen til Riley og Seth tar seg av resten. Edward river hodet av Victoria og Bella forsøker å hjelpe ved å kutte seg selv til blods.
Både Riley og Edward merker gjennom ulve-båndet at Jacob blir skadet når ulvene angriper den andre delen av de nylig skapte vampyrene.
Volturi-klanen ankommer for å rydde opp og dreper den siste nylig skapte vampyren.
Bella drar for å gjøre det klart for Jacob at det aldri kan bli de to. Edward finner henne gråtende i bilen og hun gråter seg i søvn i armene hans.
16. juni: Bella tørker tårene. Hun og Edward snakker med Alice om bryllupet og hun viser Bella brudekjolen. Bella ber Alice om å være hennes forlover.
Juni: Edward ber Charlie om hans velsignelse. Bella forteller moren om forlovelsen. Jacob får en innbydelse til bryllupet og stikker av fra Forks. Charlie henger opp savnet-plakater etter Jacob.

12. august: Bella ringer Seth for å spørre om Jacob kommer tilbake til bryllupet. Alice sjekker at brudekjolen til Bella passer og at dressen til Charlie passer. Edward drar på jakt med Emmet og Jasper som sitt utdrikkingslag.
13. august: Bella og Edward gifter seg. Jacob kommer til mottakelsen, men når han skjønner at Bella har tenkt å ha sex med Edward før hun blir vampyr må han holdes tilbake fra å forsøke å drepe han. Bella og Edward drar på bryllupsreise til Isle Esme.
14. august: Bella og Edward har sex for første gang.
15.-20. august: Bella har rare drømmer og er svært sulten.
21. august: Bella og Edward har sex for andre gang. 
31. august: Bella finner ut at hun er gravid. Hun ringer Rosalie. Edward og Bella returnerer til Forks.

7. september: Jacob får vite at Bella er tilbake og at hun er «syk». Han konkluderer feilaktig at hun er forvandlet til vampyr. Han drar til Cullen-huset bare for å finne Bella gravid og syk. Edward ber Jacob drepe ham dersom graviditeten dreper Bella. Jacob forklarer flokken hva som har skjedd. De mener barnet vil være en trussel og bestemmer seg for å drepe det. Jacob protesterer og bryter ut fra flokken. Seth følger ham.
8. september: Lea blir med i Jacobs flokk. Basert på en tanke fra Jacob finner Edward ut at Bella må drikke blod for å holde barnet og seg selv i live.
9. september: Barnet i Bella knekker et av ribbeinene hennes og Carlisle fastslår at hun vil føde i løpet av fire dager.
10. september: Lea og Jacob diskuterer «innprenting». Edward hører tankene til barnet for første gang og endrer mening. Edward ber Jacob om å utvide avtalen slik at han kan redde Bella fra å død under fødselen ved å gjøre henne til vampyr. Jacob går med på det. Fødselen starter og Renesmee blir født. Edward starter Bellas forvandling og Jacob «innprenter» på Renesmee.
13. september: Bella blir 19 år og våkner fra forvandlingen som en nylig født vampyr. Hun jakter for første gang med Edward og det viser seg at hun har ekstrem selvkontroll. Hun finner ut at Jacob har «imprinted» på Renesmee og knekker Seths skulder da han går imellom når hun forsøker å drepe Jacob. Edward og Alice viser henne det lille huset hvor de skal bo.
14. september: Jacob forvandler seg til ulv foran Charlie for å hindre Bella og Edward i å ta med seg Renesmee og dra fra Forks. Han drar på besøk og skjønner at Renesmee er deres barn, men de blir enige om at hun er adoptert og egentlig Edwards niese.

Oktober-november: Leah blir andrekommanderende (beta) i Jacobs flokk. Bella bestemmer seg for å dra til Volturi-klanen for å vise dem at hun er blitt vampyr. Aro sender henne en ekstraordinær bryllupsgave. De fortsetter å studere Renesmees tilfelle.

10. desember: Renesmee blir tre måneder gammel.
11. desember: Irina fra Denali-familien ser Renesmee sammen med Bella og Jacob og konkluderer feilaktig at hun er et udødelig barn.
14. desember: Alice «ser» Irina rapportere dem til Volturi-klanen og at de bestemmer seg for å komme etter Cullen-familien. De bestemmer seg for å samle vitner for å få dem til høre.
15. desember: De finner ut at Alice og Jasper har forlatt dem, men Alice legger igjen et hint til Bella om å oppsøke J. Jenks. Bella og Edward blir igjen mens de andre drar for å samle vitner.
16- 21. desember: Denali-familien (Tanya, Kate, Eleazar og Carmen), Peter og Charlotte (som er sendt av Alice og Jasper), de irske og egyptiske vampyrene, nomadene, Amazon-vampyrene og de romanske vampyrene ankommer. Noen blir betatt av Renesmee, men alle blir for å vitne. Eleazar skjønner at Bella er «et skjold» og hun begynner å øve opp talentet sitt.
23. desember: Bella leverer Jacob og Renesmee til Charlie. Oppsøker J. Jenks og skjønner at Alice ville hun skulle lage falske identiteter for Jacob og Renesmee, slik at de kan rømme hvis de taper mot Volturi-klanen.
25. desember: Bella, Edward, Jacob og Renesmee feirer jul med Charlie og ulveflokken med familie. Nomaden Alaistair forlater dem.
27. desember: Bella henter de forfalskede dokumentene og gjør det klart for Jacob og Renesmee å stikke av.
29.-30. desember: Cullen-familien og vitnene slår leir i lysningen for å vente på Volturi-klanen.
31. desember: Volturi-klanen kommer med hele hæren, konene og 40 egne vitner. Ulvene får dem til å stoppe opp og høre. Edward overbeviser Aro om at Renesmee ikke er et udødelig barn. Aro får møte Renesmee og lyver når han sier han ikke vil skade familien hennes. Caius henter fram Irina, men dreper henne for å provosere fram en kamp. Aro forsøker å overbevise alle om at Renesmee likevel er en fare. Vitnene står opp mot Volturi-klanen og Bella bruker kreftene sine skikkelig for første gang og hindrer dem i å angripe familien, ulvene og vitnene. Edward og Alice lurer Aro til å gå med på at hvis man vet hvordan Renesmee blir når hun vokser opp, så vil de dra. Alice kommer tilbake og introduserer en som er som Renesmee, Nahuel. Volturi-klanen drar.

2007
1. januar: Gjestene drar en etter en. Bella lar Edward lese tankene hennes for første gang.

Referanser

Eksterne lenker

 Stephenie Meyers hjemmeside (engelsk)

Twilight
Tidslinjer